google/wiki40b huggingface dataset:
Πλάσμα αίματος

Το πλάσμα αίματος είναι υποκίτρινο υγρό που αποτελεί τη βάση του συνδετικού ιστού του κυκλοφορικού συστήματος, ως άμορφο συστατικό, "υδαρή μήτρα", του αίματος. Το χρώμα του οφείλεται, κατά κύριο λόγο, στο παραπροϊόν αποδόμησης της αιμοσφαιρίνης που ονομάζεται χολερυθρίνη.

Σύσταση πλάσματος

Το πλάσμα, δηλαδή το υγρό τμήμα του αίματος, αποτελείται από έναν μεγάλο αριθμό οργανικών και ανόργανων ουσιών, διαλυτών στο νερό. Το πλάσμα περιλαμβάνει τις πρωτεΐνες πλάσματος, νερό κατά 93% περίπου του βάρους του πλάσματος, και διάφορους ηλεκτρολύτες. 
Οι πρωτεΐνες αποτελούν το κύριο συστατικό του πλάσματος, τουλάχιστον από άποψης βάρους και μπορούν να ταξινομηθούν, σύμφωνα με ορισμένες χημικές και φυσικές αντιδράσεις τους, σε τρεις γενικές κατηγορίες: τις λευκωματίνες, τις σφαιρίνες και το ινωδογόνο. Οι λευκωματίνες και οι σφαιρίνες ενεργούν ως εξουδετερωτές ιόντων υδρογόνου, δεσμεύουν και μεταφέρουν άλλα συστατικά του πλάσματος (λιπίδια, ορμόνες, βιταμίνες, μέταλλα, κλπ), δρουν ως παράγοντες πήξης, ένζυμα ή πρόδρομοι ενζύμων, ορμόνες και αντισώματα. Το ινωδογόνο εξυπηρετεί στην πήξη του αίματος
Στις θρεπτικές ουσίες του πλάσματος ανήκει η γλυκόζη και άλλοι υδατάνθρακες, αμινοξέα και λιπίδια, χοληστερόλη, βιταμίνες και ιχνοστοιχεία.
Στο πλάσμα περιέχονται και διάφορα παραπροϊόντα του μεταβολισμού όπως ουρία, κρεατινίνη, ουρικό οξύ και χολερυθρίνη.
Το νερό αποτελεί το μέσο μεταφοράς όλων των άλλων συστατικών.
Το πλάσμα περιέχει και διάφορα αέρια, όπως οξυγόνο και διοξείδιο του άνθρακα, που αποτελούν παραπροϊόντα του μεταβολισμού.
Εκτός από τις οργανικές διαλυτές ουσίες, δηλαδή τις πρωτεΐνες, τις θρεπτικές ουσίες και τα μεταβολικά παραπροϊόντα , το πλάσμα περιέχει ποικιλία μεταλλικών ηλεκτρολυτών (νάτριο, κάλιο, ασβέστιο κ.λπ.) που διατηρούν το νερό στον εξωκυττάριο χώρο, ενεργούν ως εξουδετερωτές ιόντων υδρογόνου, καθορίζουν τη διεγερσιμότητα της μεμβράνης και συμμετέχουν στην πήξη του αίματος.

Τα κύτταρα του αίματος

Στο πλάσμα περιέχονται (αιωρούνται) τρεις τύποι κυττάρων, καλούμενα στο σύνολό τους αιμοσφαίρια, που αποτελούν και το 45% του συνολικού όγκου του αίματος. Αυτά είναι:

α) τα ερυθρά αιμοσφαίρια ή ερυθροκύτταρα

β) τα λευκά αιμοσφαίρια ή λευκοκύτταρα και

γ) θραύσματα κυττάρων ή αιμοπετάλια, ή θρομβοκύτταρα.
Τα παραπάνω αποτελούν χρήσιμες ουσίες που βοηθούν στην οξυγόνωση και στην άμυνα του οργανισμού. Δίνουν οξυγόνο στα διάφορα κύτταρα και αποβάλουν εξ αυτών το διοξείδιο του άνθρακα και άλλες άχρηστες ουσίες που έχουν αποβληθεί από τα κύτταρα και πρέπει να απομακρυνθούν από τον οργανισμό.
Μιας πεντάρας νιάτα (ταινία)

Πλοκή

Ένα νιόπαντρο ζευγάρι, ο Γιώργος (Στέφανος Ληναίος) και η Ειρήνη Στρατάκη (Έλλη Φωτίου), προσπαθούν με αιματηρές οικονομίες να αποπληρώσουν το καινούργιο τους διαμέρισμα που κτίζεται σε μια οικοδομή. Μέχρι την ολοκλήρωση του διαμερίσματος το ζευγάρι φιλοξενείται από την μητριά της κοπέλας Μαρίκα (Σμάρω Στεφανίδου), η οποία μεγάλωσε την ΕΙρήνη μετά το διαζύγιο με τον πατέρα της Ειρήνης (Νικήτας Πλατής), ο οποίος είναι ένας άστατος λαϊκός και αναξιόπιστος μουσικός. Ο Γιώργος έχει μόλις προσληφθεί στην εταιρεία εμπορίας αυτοκινήτων του Δημήτρη Βαλάσκου (Ανδρέας Μπάρκουλης) αλλά απαγορεύει στην ΕΙρήνη να εργαστεί γιατί φοβάται ότι θα κινδυνεύσει από σεξουαλική παρενόχληση. Κατά την επίσκεψή της όμως στο γραφείο για να δει το Γιώργο, της δίνεται η ευκαιρία  να προσληφθεί ως δακτυλογράφος στην εταιρεία του νέου κι όμορφου επιχειρηματία Δημήτρη Βαλάσκου που έχει τη φήμη γυναικά. Στο γραφείο τις ισορροπίες προσπαθεί να κρατήσει ο θεοσεβούμενος ηλικιωμένος υπάλληλος Πασχάλης (Γιάννης Μιχαλόπουλος) που ουσιαστικά έχει το ρόλο κηδεμόνα του αφεντικού. Όταν όμως ο δανδής επιχειρηματίας ερωτεύεται την καινούρια υπάλληλο, τότε ακολουθούν απρόοπτες όσο και τραγελαφικές καταστάσεις, όπως η πρόταση γάμου του Βαλάσκου προς την Ειρήνη, καθώς το παντρεμένο ζεύγος έχει αποκρύψει τη σχέση του και παρουσιάζονται σαν αδέλφια. Η λύση έρχεται με απρόσμενη εγκυμοσύνη της Ειρήνης που έχει σαν αποτέλεσμα να λυθούν οι παρεξηγήσεις και το ζευγάρι να μετατεθεί σε παράρτημα της δουλειάς προκειμένου να συνεχίσουν να εργάζονται μαζί.
Τυρρηνικές γλώσσες

Γλώσσες της Ανατολίας

Έχει προταθεί μια σχέση με τις ανατολικές γλώσσες εντός των Ινδοευρωπαϊκών, αλλά δεν είναι γενικά αποδεκτή (αν και ο Leonard R. Palmer έδειξε ότι μερικές γραμμικές επιγραφές ήταν λογικές ως παραλλαγή του Luwian ). Εάν αυτές οι γλώσσες είναι πρώιμο ινδοευρωπαϊκό στρώμα και όχι προ-Ινδοευρωπαϊκό, θα συνδεθούν με το παλαιό ευρωπαϊκό υδρόψυμο του Krahe και θα χρονολογούνται από την εποχή του Χαλκού.

Βορειοανατολικές Καυκάσιες γλώσσες

Ορισμένοι κυρίως σοβιετικοί ή μετασοβιετικοί γλωσσολόγοι, συμπεριλαμβανομένου του Σεργκέι Μπρεστοσίν, πρότειναν μια σύνδεση μεταξύ των Τυρρηνικών και των Βορειοανατολικών Καυκάσιων γλωσσών, βασισμένων στις ισχυρές αλληλογραφίες μεταξύ των ετρουσκικών, ουρρηνικών και βορειοανατολικών Καυκάσων γλωσσών, αριθμητικών, γραμματικών δομών και φωνολογίες.
Μητροπολίτης Νικαίας Αλέξιος

Βιογραφικό

Κατάγεται απο την Κεφαλονιά αλλά γεννήθηκε και μεγάλωσε στον Πειραιά το 1944 , και το κοσμικό του όνομα ήταν Γεράσιμος Βρυώνης. Σπούδασε θεολογία στη Θεολογική Σχολή του Πανεπιστημίου  Αθηνών. Χειροτονήθηκε διάκονος το 1967 και πρεσβύτερος το 1972 από το Μητροπολίτη Πειραιώς Χρυσόστομο και ανέλαβε θέση εφημέριου στους Ι.Ν. Αγίου Νικολάου και Αγίου Σπυρίδωνα Πειραιώς, καθώς και ιερατικός προϊστάμενος της Μητρόπολης Πειραιώς, όπου και υπηρέτησε μέχρι το 1984.
Στη συνέχεια ο Αρχιεπίσκοπος Σεραφείμ τον τοποθέτησε στον Ι.Ν. Αγίου Παντελεήμονα Αχαρνών. Την ίδια περίοδο διετέλεσε αρχειοφύλακας και γενικός διευθυντής υπηρεσιών της Αρχιεπισκοπής Αθηνών καθώς και  γραμματέας στη Συνοδική Επιτροπή προνοίας και ευποιίας της Ιεράς Συνόδου, αντιπρόεδρος του Γενικού Φιλοπτώχου Ταμείου και του Δ.Σ. του Εκκλησιαστικού Ορφανοτροφείου Βουλιαγμένης, προεδρεύων και του Ιδρύματος Νεότητας. Αργότερα διετέλεσε και πρωτοσύγκελος και γενικός διευθυντής της Αρχιεπισκοπής Αθηνών.
Εξελέγη Μητροπολίτης Νικαίας στις 24 Ιανουαρίου 1995 και χειροτονήθηκε επίσκοπος τέσσερεις ημέρες αργότερα, θέση την όποια διατηρεί έως και σήμερα. Ήδη έχει αναγνωρισθεί το πλούσιο κοινωνικό και φιλανθρωπικό του έργο, επισκεπτόμενος νοσηλευτικά ιδρύματα, σεισμόπληκτους του Περάματος και Ικονίου κ.ά. περιοχών, σωφρονιστικά καταστήματα κ.ά.
Ήδη στη Ι.Μ. Νικαίας σε ένδεκα ενοριακούς ναούς λειτουργούν καθημερινά συσσίτια από τα οποία συντηρούνται περίπου 2000 οικογένειες. Επίσης κάθε Καλοκαίρι η Μητρόπολη Νικαίας φιλοξενεί 1000 περίπου νέους και νέες σε κατασκήνωση της Μητρόπολης στα Δερβενοχώρια της Βοιωτίας. 
Ο Σεβασμιώτατος Μητροπολίτης Αλέξιος είναι ο τρίτος κατά σειρά Μητροπολίτης της Ι.Μ. Νικαίας, από την ίδρυσή της το (1967).
1080i

Το 1080i είναι μια μορφή υψηλής ευκρίνειας video, στην οποία η ανάλυση της οθόνης είναι 1920×1080 εικονοστοιχεία. Αυτό σημαίνει ότι ο οριζόντιος άξονας της οθόνης αποτελείται από 1920, ενώ ο κατακόρυφος άξονας από 1080 εικονοστοιχεία. Η προέκταση "i" αναφέρεται στον τύπο της πολύπλεξης, όπου στο πρότυπο αυτό "γεμίζουν" με χρώμα πρώτα οι μονές γραμμές και στο δεύτερο σκανάρισμα γεμίζουν οι ζυγές γραμμές, δηλαδή προβάλλονται εναλλάξ. Έτσι, όταν ένα βίντεο με ανάλυση 1080i προβάλλεται σε μια τηλεόραση με χαμηλή ανάλυση, δημιουργεί την ψευδαίσθηση υψηλότερης ανάλυσης, καθώς η τηλεόραση μοιάζει να προβάλλει τις διπλάσιες γραμμές από όσες πραγματικά δείχνει.  Ωστόσο η διαδικασία αυτή είναι τόσο γρήγορη, που δεν γίνεται αντιληπτή απ' το ανθρώπινο μάτι, το οποίο βλέπει το σύνολο της εικόνας σαν μία.

Σύγκριση με το 720p

Η προοδευτική σάρωση περιορίζει την ανάγκη να αποτραπεί το τρεμόπαιγμα από την ομαλοποίηση με ενιαία υψηλή αντίθεση στης οριζόντιες γραμμές. Διευκολύνει την εκτέλεσή υψηλής ποιότητας μετατροπής 50↔60 Hz σε ποιο ομαλή γρήγορη κίνηση τα βιντεοκλίπ με προοδευτικά σάρωση βίντεο. Μια τυπική ανάλυση στα 720p60 (720p στα 60 Hz) το βίντεο έχει πλεονέκτημα έναντι του 480i και του 1080i60 (29,97/30καρέ/s, 59,94/s στα 60 Hz) επειδή μειώνει τον αριθμό συγκριτικά σε 3:2, γιατί τα αντικείμενα εισάγονται κατά τη διάρκεια της μεταφοράς από 24 καρέ το δευτερόλεπτο στην ταινία. Ωστόσο η ανάλυσης του 576i και του 1080i50 (25καρέ/s στα 50 Hz), τα οποία είναι κοινά στην Ευρώπη, και γενικά δεν χάνουν την ποιότητα τους σε γρήγορες σκηνές (π.χ. σκηνές δράσης, ποδόσφαιρο κλπ) απλά παίζουν στα 25 καρέ και η ποιότητα του ήχου διορθώθηκε από 25 στα 24ths. Ως αποτέλεσμα το 720p60 χρησιμοποιείται για τις αμερικανικές εκπομπές, ενώ οι ευρωπαϊκές εκπομπές HD συχνά χρησιμοποιούν το 1080i50 (25 καρέ/s,50 Hz), με οριζόντια ανάλυση 1920 ή 1440, ανάλογα με τους περιορισμούς του εύρους ζώνης. Ωστόσο, ορισμένοι ευρωπαϊκοί ραδιοτηλεοπτικοί φορείς χρησιμοποιούν τη μορφή 720p50, όπως για παράδειγμα γερμανικά (ARD,ZDF), ισπανικά (TVE HD), νορβηγικά (NRK), και  βελγικά (VRT) τηλεοπτικά κανάλια.
Γόμορα

Η Γόμορα, ή Γόμορρα ή τα Γόμορα, ήταν μια βιβλική πόλη που έγινε γνωστή από την αιφνίδια καταστροφή της, μαζί με τα Σόδομα, στο νότιο άκρο της Νεκράς θάλασσας. Η Γόμορα μαζί με τα Σόδομα, την Αδαμά, τη Σεβωείμ και τη Σηγώρ αποτελούσαν την πεντάπολη της κοιλάδας Σιδδίμ.
Αναφέρεται τόσο στη Παλαιά Διαθήκη όσο και στη Καινή Διαθήκη και στο Κοράνι με αιτία της ολοκληρωτικής καταστροφής της, από τον Θεό, τον έκλυτο βίο και την ανηθικότητα των κατοίκων της.
Βουλευτικές εκλογές στην Γκάμπια (2012)

Βουλευτικές εκλογές διεξήχθησαν στην Γκάμπια στις 29 Μαρτίου 2012. Οι εκλογές αφορούσαν τις 48 από τις συνολικά 53 έδρες στην Εθνοσυνέλευση, με τις 5 έδρες να διορίζονται από τον Πρόεδρο.

Πλαίσιο

Στο παρελθόν, ο πρόεδρος Γιαγιά Τζαμέ απείλησε με αποκλεισμό όσες περιοχές δεν ψήφισαν υπέρ του. Αυτό συνετέλεσε στο να συγκεντρώσει ο ίδιος πιο πολλές ψήφους.

Μέθοδος

Εξαιτίας του μεγάλου δείκτη αναλφαβητισμού στη χώρα (πάνω από το 50%), οι ψηφοφόροι έριξαν γυάλινα μάρμαρα σε χρωματιστά τύμπανα σύμφωνα με τον υποψήφιο της αρεσκείας τους. Για να αποφευχθεί η πολλαπλή ψηφοφορία, με το που άγγιζε τον πάτο του τυμπάνου το μάρμαρο, ένα κουδούνι ηχούσε.

Μποϊκοτάζ

Στις εκλογές δεν έλαβαν μέρος σε ένδειξη διαμαρτυρίας τουλάχιστον 6 κόμματα της αντιπολίτευσης (Ενωμένο Δημοκρατικό Κόμμα (UDP), Λαϊκό Προοδευτικό Κόμμα, Δημοκρατική Οργάνωση του Λαού για Δημοκρατία και Σοσιαλισμό, Κίνημα Εθνικής Δημοκρατικής Δράσης, Δεοντολογικό Κογκρέσο της Γκάμπια, Κόμμα της Γκάμπια για Δημοκρατία και Πρόοδο, Κόμμα Εθνικού Συνεδρίου, Εθνικός Συνασπισμός για τη Δημοκρατία και την Ανάπτυξη). Τα εν λόγω κόμματα ισχυρίστηκαν ότι έγιναν παρατυπίες στη διαδικασία, προκειμένου να εξασφαλιστεί η νίκη του κυβερνώντος APRD.

Παρατηρητές

Οι εκλογές εποπτεύτηκαν από παρατηρητές προερχόμενους από την Αφρικανική Ένωση, την Κοινοπολιτεία των Εθνών και τον Οργανισμό Ισλαμικής Διάσκεψης. Αντίθετα, η Οικονομική Κοινότητα των Χωρών της Δυτικής Αφρικής (ECOWAS),  αρνήθηκε να επιβλέψει τις εκλογές, καθώς, όπως ανέφερε, οι εκλογές δεν ήταν "ελεύθερες, δίκαιες και διαφανείς." Η ECOWAS επέκρινε και την Αφρικανική Ένωση για την απόφασή της να στείλει παρατηρητές.

Εκλογές

Συνολικά έλαβαν μέρος στις εκλογές 86 υποψήφιοι για 48 έδρες που αποφασίστηκαν με εκλογές. Επί συνόλου 796.929 εγγεγραμμένων ψηφοφόρων, άσκησαν το εκλογικό τους δικαίωμα οι 308.489.
Από τις συνολικά 48 έδρες το κυβερνών APRC εξέλεξε 43 βουλευτές, το NRP έναν βουλευτή και εξελέγησαν 4 ανεξάρτητοι. Το APRC κατέλαβε 25 έδρες χωρίς αντίπαλο, καθώς τις έλαβε αυτόματα.
ΝΚ Ντομζάλε

Ιστορία

Η ΝΚ Ντομζάλε ιδρύθηκε το 1921 και είναι μία από τις παλαιότερες ποδοσφαιρικές ομάδες στην Σλοβενία. Το σημερινό της γήπεδο, το Športni Park, κατασκευάστηκε το 1948. Ανακαινίστηκε και εκσυγχρονίστηκε το 1997 και το 1999. Εργασίες στην νέα δυτική κερκίδα ξεκίνησαν τον Οκτώβριο του 2003 και τελείωσαν τον Απρίλιο του 2004. Στις 29 Ιουνίου 2006, τοποθετήθηκαν προβολείς στο γήπεδο, τοποθετημένοι πάνω σε τέσσερις πύργους, ο καθένας εκ των οποίων βρισκόταν σε μια από τς τέσσερις γωνίες του σταδίου. Υπάρχουν συνολικά 120, κάτι που επιτρέπει την διεξαγωγή αγώνων τα απογεύματα.
Η χρυσή εποχή στην ιστορία της ομάδας ξεκίνησε το καλοκαίρι του 2002, όταν προσλήφθηκε ως προπονητής ο Σλάβισα Στογιάνοβιτς. Αυτός ήταν που ανέβασε την ΝΚ Ντομζάλε στην 1.SNL. Την σεζόν 2005–06, ξεπέρασε τους δύο πρώτους προκριματικούς γύρους του Κυπέλλου ΟΥΕΦΑ, προτού αποκλειστεί στον πρώτο γύρο από την ΦφΜ Στουτγκάρδη. Αγωνίστηκε στα προκριματικά της σεζόν 2006–07, αλλά αποκλείστηκε από την Χάποελ Τελ Αβίβ. Μετά από μια εκτός έδρας νίκη με 4–0 επί της Πρίμοριε, στις 13 Μαΐου, η Ντομζάλε εξασφάλισε την κατάκτηση του τίτλου του πρωταθλητή για πρώτη φορά στην ιστορία της. Αυτή η κατάκτηση καθιστά την ομάδα μόλις την πέμπτη που πετυχαίνει κάτι τέτοιο από την δημιουργία του ανεξάρτητου πρωταθλήματος της Σλοβενίας, την σεζόν 1991–92.

Οπαδοί

Υπάρχουν δύο κύριες λέσχες οπαδών της ΝΚ Ντομζάλε. Η πρώτη, και παλαιότερη, είναι μια λέσχη φίλων της ομάδας με έτος ίδρυσης το 1988, η οποία έχει την ονομασία Ravbarji. Η δεύτερη λέσχη, με έτος ίδρυσης τα τέλη του 2006, είναι μία λέσχη ultras με την ονομασία Ultras Domžale.
Υλίκη

Ιστορικά στοιχεία

Στην αρχαιότητα η Υλίκη λεγόταν Υλική (τονιζόταν στη λήγουσα) και πήρε το όνομά της από την πόλη Ύλη, που ήταν κτισμένη στις όχθες της, όπως και η πόλη Ακραιφία. Τα νερά της χύνονταν στη γειτονική λίμνη Τρεφία ή Ουγγρία, την Παραλίμνη των νεότερων χρόνων. Πολύ κοντά στην Υλική υπήρχε μεγάλος ναός του θεού Απόλλωνα, που είχε την προσωνυμία «Πτώος» από το ομώνυμο γειτονικό βουνό.

Σύνδεση για την ύδρευση της Αθήνας

Το 1959 άρχισε να λειτουργεί σύνδεση παροχής νερού στην τεχνητή Λίμνη του Μαραθώνα από τη λίμνη Υλίκη, καθώς η μεγάλη πληθυσμιακή ανάπτυξη της πρωτεύουσας καθιστούσε πλέον ανεπαρκή την ύδρευσή της αποκλειστικά από την πρώτη. Και πάλι όμως η αύξηση του πληθυσμού των Αθηνών ξεπέρασε τις δυνατότητες των δύο λιμνών, ώστε από το 1981 το περισσότερο νερό για την ύδρευση της ελληνικής πρωτεύουσας προέρχεται από την τεχνητή Λίμνη του Μόρνου. Η παροχέτευση των νερών της Υλίκης στη Λίμνη του Μαραθώνα γίνεται με αυλάκι και σήραγγα και στη συνέχεια με άντληση (Μουρίκι-Βίλιζα).
Φάιτ Λούντβιχ φον Ζέκεντορφ

Οικονομικά συγγράμματα

Ο Ζέκεντορφ θεωρείται ευρέως ως ο "ιδρυτής" των αρχών της οικονομίας στη Γερμανία, του καμεραλισμού. Έχοντας επιβιώσει από τη φρίκη του τριακονταετή πολέμου και την συνακόλουθη οικονομική, πολιτική και ηθική κατάρρευση της κοινωνίας, ο Ζέκεντορφ συνέλαβε μια ολιστική επιστήμη της δημόσιας διοίκησης ικανή να αναδιαρθρώσει τα περισσότερα από 300 ανεξάρτητα γερμανικά πριγκιπάτα που αναγνωρίζονταν από την Ειρήνη της Βεστφαλίας. Η επιστήμη που οραματίστηκε ήταν τόσο θεωρητική όσο και πρακτική, καλύπτοντας όλες τις ανάγκες ενός μικρού πριγκιπάτου.
Ο Τρόμος (τηλεοπτική σειρά)

1ος κύκλος: Ο Τρόμος

Εμπνευσμένο από αληθινές ιστορίες, το «Ο Τρόμος» περιστρέφεται γύρω από το ριψοκίνδυνο ταξίδι μιας εξερευνητικής αποστολής του Βασιλικού Ναυτικού σε αχαρτογράφητες περιοχές, καθώς προσπαθεί να ανακαλύψει το Βορειοδυτικό Πέρασμα. Αντιμέτωπο με απάνθρωπες συνθήκες, περιορισμένους πόρους, καταρρακωμένο ηθικό και τον φόβο για το άγνωστο, το πλήρωμα βρίσκεται στο χείλος του αφανισμού. Καθώς παραμένουν παγωμένοι, απομονωμένοι και παγιδευμένοι στην άκρη του κόσμου, η σειρά αναδεικνύει όλα όσα θα μπορούσαν να πάνε λάθος όταν μια ομάδα ανδρών, απεγνωσμένοι να επιβιώσουν, παλεύουν όχι μόνο με τα στοιχεία της φύσης αλλά και ο ένας με τον άλλον.

2ος κύκλος: Ο Τρόμος: Όνειδος

Στη διάρκεια του Β’ Παγκοσμίου, μυστηριώδεις θάνατοι 'στοιχειώνουν' την ιαπωνοαμερικανική κοινότητα της Νότιας Καλιφόρνιας. Στην προσπάθειά του να ρίξει φως στο μυστήριο, ένας νεαρός θα βρεθεί αντιμέτωπος με μια μοχθηρή οντότητα.

Διανομή

Η πρώτη σεζόν έκανε πρεμιέρα στο AMC στις Ηνωμένες Πολιτείες και στον Καναδά στις 25 Μαρτίου του 2018 και ολοκληρώθηκε στις 21 Μαΐου του 2018. Κυκλοφόρησε σε όλο τον κόσμο από το Amazon Prime Video σε όσες χώρες όπου η υπηρεσία είναι διαθέσιμη (με εξαίρεση τον Καναδά, το Ηνωμένο Βασίλειο,την Ελλάδα και ορισμένες χώρες της Μέσης Ανατολής) από 26 Μαρτίου 2018.  Στο Ηνωμένο Βασίλειο, Ο Τρόμος έκανε πρεμιέρα στο AMC στις 24 Απριλίου του 2018. Στην Ελλάδα "Ο Τρόμος" μεταδίδεται από την COSMOTE TV μια μέρα μετά της ΗΠΑ στο κανάλι SeriesHD (τέως Cinema4HD). Στη συνεχεία η σεζόν γίνεται διαθέσιμη και στο Amazon Prime Video με ελληνική μεταγλώττιση.
Μητροπολίτης Ηρακλείας Γεννάδιος

Βιογραφία

Γεννήθηκε στη Λέρο γύρω στα 1660. Εκλέχθηκε μητροπολίτης Χίου στις 31 Μαΐου 1696 και το 1712 μετατέθηκε στη μητρόπολη Νικαίας,όπου παρέμεινε για δύο χρόνια. Από τη Νίκαια μετατέθηκε στις 25 Φεβρουαριου 1714 στην Ηράκλεια. Κατάτον Μανουήλ Γεδεών πρέπει να προβιβάστηκε στη θέση αυτή της Ηράκλειας από τη Μητρόπολη Χίου χωρίς να μεσολαβήσει η θητεία τιυ στη μητρόπλη Ηράκλειας. Επίσης ενεπλάκη παρά τη θέλησή του στη διαμάχη για τη διακδίκηση του Πατριαρχικού θρόνου Κωνσταντινουπόλεως όταν τελικά εξελέγη ο Πατριάρχης Κοσμάς Γ'. Ο Γεννάδειος θεωρούνταν ιεράρχης με παιδέια φροντισμένη. Φρόντισε για την ίδρυση σχολής στην Λέρο. Πέθανε στην Τυρολόη στις 19 Οκτωβρίου 1718.
Θεισόα Ηλείας

Ιστορία

Πρώτος οικιστής του χωριού αναφέρεται ο Λάβδας, βυζαντινός άρχοντας που του δόθηκε η περιοχή τιμάριο . Από αυτόν απέκτησε και το πρώτο της όνομα «Λάβδα». Αργότερα οι βυζαντινοί οχύρωσαν την ακρόπολη της αρχαίας πόλης σε κάστρο, το 1200 μ.χ. αναφέρεται γύρω από το κάστρο πλούσια κωμόπολη. Το 1209 την κατέλαβε ο βαρώνος της Καρύταινας Ούγος ντε Μπρυγέρ ο οποίος έχτισε στο κάστρο τον ναό της Αγίας Ελένης όπου πήρε και το όνομα του, Κάστρο της Αγίας Ελένης. Το 1302 οι κάτοικοι της ευρύτερης περιοχής επαναστάτησαν και με την βοήθεια τους κατέλαβε το κάστρο ο Κωνσταντίνος Παλαιολόγος.
Επί ενετοκρατίας αναφέρεται σε απογραφές και κατά την Β΄ τουρκοκρατία στην περιοχή δρούσαν κλεφταρματωλοί, αναφέρεται η οικογένεια Τσιλίκα και ο Αγγελής Λαβδιώτης. Στα τέλη του 18ου αιώνα ο κλεφταρματωλός Τσιλίκας σκότωσε στου Λάβδα έφιππο οθωμανικό απόσπασμα με αποτέλεσμα οι κάτοικοι του να φύγουν για το χωριό Σκάλα Οιχαλίας. Πολλοί από αυτούς αργότερα επέστρεψαν στο χωριό. 
Στην επανάσταση του 1821 οι Λαβδαίοι πήραν μέρος στις Μάχες του Λάλα, στην Μάχη του Αλφειού και αλλού. Τον Μάρτιο του 1821 στην περιοχή έγινε η Μάχη του Αγίου Αθανασίου που έλειξε με νίκη των Ελληνων.

Διοικητική ιστορία

Το 1833 η Λάβδα γίνεται έδρα του νεοσύστατου Δήμου Θείσης του Νομού Μεσσηνίας έως το 1840 που ο δήμος καταργήθηκε και η Λάβδα αποτέλεσε χωριό του Δήμου Ανδρίτσαινας. Το 1912 γίνεται έδρα της κοινότητας Λάβδα που το 1915 μετονομάζεται ο οικισμός και η κοινότητα σε Θεισόα πάντα του νομού Μεσσηνίας. 
Το 1939 το χωριό και η κοινότητα Θεισόας αποσπάτε από τον νομό Μεσσηνίας στον νομό Ηλείας. Το 1997 καταργείται η κοινότητα και το χωριό γίνεται διαμέρισμα του δήμου Ανδρίτσαινας του νομού Ηλείας, και το 2010 προσαρτάται στον δήμο Ανδρίτσαινας Κρεστένων.
Χριστίνα Ροδρίγεθ, ευγενής

Βιογραφία

Ήταν κόρη του Ελ Σιντ ή Ροδρίγο Ντίαθ δε Βιβάρ πρίγκιπα της Βαλένθια, πολέμαρχου της Καστίλης και της Χιμένα Ντίαθ, κόρης του Ντιέγο Φερνάντεθ κόμη του Οβιέδο.
Βλεννογόνος

Μια βλεννογόνος μεμβράνη (καλούμενη απλά και βλεννογόνος) είναι στιβάδα ιστού, η οποία επενδύει τα κοίλα όργανα και τις κοιλότητες του σώματος που επικοινωνούν με το περιβάλλον. Αποτελείται από μια επιθηλιακή στιβάδα σε μία βασική μεμβράνη και μια στιβάδα συνδετικού ιστού. Ο ιστός που επενδύει τον πεπτικό σωλήνα περιέχει επίσης ένα στρώμα λείων μυών που λέγεται μυϊκή στοιβάδα του βλεννογόνου. Ο τύπος του επιθηλίου, το πάχος και η παρουσία ή η απουσία αδένων ποικίλλουν ανάλογα με τη λειτουργία και την εντόπιση του βλεννογόνου. Ο βλεννογόνος καλύπτει το εσωτερικό των ρινικών κοιλότήτων και παράγει την βλέννα.
Τα πολλά αιμοφόρα αγγεία που υπάρχουν στο βλεννογόνο των ρινικών κοιλοτήτων έχουν την ιδιότητα να θερμαίνουν τον εισπνεόμενο αέρα.
Σύνταγμα της Γαλλίας

Το ισχύον Σύνταγμα της Γαλλίας υιοθετήθηκε στις 4 Οκτωβρίου 1958. Η τυπική του ονομασία είναι Σύνταγμα της Πέμπτης Δημοκρατίας, καθώς αντικατέστησε εκείνο της λεγόμενης Τέταρτης Δημοκρατίας (1946). Ο Σαρλ ντε Γκωλ ήταν η κύρια κινητήρια δύναμη για την εισαγωγή του νέου συντάγματος, ενώ το κείμενό του συντάχθηκε από τον Μισέλ Ντεμπρέ. Από την υιοθέτησή του ως σήμερα το σύνταγμα έχει τροποποιηθεί δεκαοκτώ φορές, με πρόσφατη τροποποίηση εκείνη του 2008.
Το σύνταγμα προβλέπει τις διαδικασίες για την εκλογή του Προέδρου και του Κοινοβουλίου, την επιλογή της κυβέρνησης, καθώς και τις αρμοδιότητες του καθενός και τις σχέσεις μεταξύ τους. Εξασφαλίζει τις δικαστικής αρχής και δημιουργεί ένα ανώτατο δικαστήριο, ένα συνταγματικό δικαστήριο και ένα οικονομικό και κοινωνικό συμβούλιο. Θεωρείται ότι έχει σχεδιαστεί για να δημιουργήσει ένα πολιτικά ισχυρό Πρόεδρο.
Συνθήκη Αγίου Γερμανού

Όνομα

Η συνθήκη αυτή πήρε το όνομα του ομώνυμου πύργου (Σατό ή Παλαί ντε Σαιν-Ζερμάν-αν-Λαι) που βρίσκεται γύρω στα 20 χλμ. δυτικά του Παρισιού. Συνομολογήθηκε και υπογράφτηκε στη μεγάλη Αίθουσα της Λιθίνης Εποχής. Σήμερα ο πεντάγωνος αυτός πύργος λειτουργεί ως εθνικό αρχαιολογικό μουσείο της Γαλλίας.

Σημασία

Από πλευράς Διεθνούς Δικαίου η συνθήκη αυτή έχει ιδιαίτερο σπουδαίο χαρακτήρα αφενός διότι εισήγαγε νέους διεθνείς όρους, αφετέρου αποτέλεσε τη βάση επί της οποίας συνομολογήθηκαν νεότερες συνθήκες όπως η Συνθήκη του Νεϊγύ, η Συνθήκη των Σεβρών, και άλλες.
Αρχή αποκλειόμενου μέσου

Παράδειγμα 1

Για την πρόταση "Ο Σωκράτης είναι θνητός" ας πούμε ότι δεν γνωρίζουμε την τιμή αλήθειας. Με βάση την αρχή αποκλειόμενου μέσου προκύπτει ότι η διάζευξη "Είτε ο Σωκράτης είναι θνητός είτε είναι "μη-θνητός" είναι αληθής.
Καρατάου (Καρακαλπακστάν)

Το Καρατάου (ουζμπεκικά: Karatau/Каратау, ρωσικά: Каратау‎) είναι ένας αστικού τύπου οικισμός στην Αυτόνομη Δημοκρατία του Καρακαλπακστάν, στο βορειοδυτικό Ουζμπεκιστάν. Ο πληθυσμός είναι περίπου 2.100 κάτοικοι σήμερα.
Πάλουτσι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Κατανομή του πληθυσμού ανά εθνότητα (1991)

Το 1991, το χωριό αριθμούσε 87 κατοίκους, οι οποίοι ήσαν όλοι τους Σέρβοι.
NGC 102

Ο NGC 102 είναι φακοειδής γαλαξίας τύπου (R)SB0/a(?) στον αστερισμό Κήτος. Απέχει περίπου 330 εκατομμύρια έτη φωτός από την Γη και έχει διάμετρο της τάξεως των 95.000 ετών φωτός.
Τον ανακάλυψε ο Αμερικανός αστρονόμος Φράνσις Πρισέρβντ Λίβενγουορθ (Francis Preserved Leavenworth) το 1886.
Στανισλάς-Μαρί Μαγιάρ

Ως αρχηγός της εθνικής φρουράς

Ονομάστηκε αρχηγός της Εθνικής Φρουράς το 1790 και στις 17 Ιουλίου 1791 υπέγραψε την διακήρυξη του Πεδίου του Άρεως (Champs-de-Mars), η οποία κήρυξε τη Δημοκρατία. Το Σεπτέμβριο του 1792 του ανατέθηκε από την Κομμούνα των Παρισίων να θέσει ένα τέρμα στις μαζικές σφαγές κρατουμένων που είχαν συμβεί εκείνη την περίοδο. Ο Μαγιάρ διαδραμάτισε αμφιλεγόμενο ρόλο κατά τα γεγονότα εκείνα. Ειδικότερα, φαίνεται ότι βοήθησε και συνετέλεσε στις σφαγές, προσδίδοντάς τους κάποια δόση νομιμότητας με την παρουσία του. Άλλοι συγγραφείς τον πιστώνουν με έναν «θεόσταλτο ρόλο"  στην υπόθεση. Έτσι, μετά τα γεγονότα αναφέρεται ως «ο μέγας δικαστής του Αμπαγιέ» ή «Ο Αρχηγός των Δολοφόνων».
Ενόσω υπηρετούσε ως πρόεδρος του προσωρινού δικαστηρίου (improvised tribunal) στις φυλακές του Αμπαγιέ (Abbaye), απελευθέρωσε τον Σαρλ Φρανσουά ντε Βιρό ντε Σομπρέιλ, τον οποίο είχε σώσει η κόρη του, Μαρί-Μορίγ, για την οποία κάνει λόγο η προσωνυμία που της είχε δοθεί l'héroïne au verre de sang. Ο θρύλος λέει ότι για να σωθεί η ζωή του πατέρα της, η Μαρί-Μορίγ αναγκάστηκε να πιει ένα ποτήρι με αίμα. Ο Ζυλ Κλαρετί, στο ρόλο του δεύτερου στην ιεραρχία στο δικαστήριο, παραθέτει ως αυτόπτης μάρτυρας και περιγράφει τον Μαγιάρ ως "έναν 30χρονο άντρα, με μαύρα ατημέλητα μαλλιά. Φοράει γκέτες και ένα γκρίζο πανωφόρι ιππασίας με μεγάλες τσέπες."

Το τέλος

Εξαιτίας των διασυνδέσεών του με τους Εμπερτιστές, τέθηκε υπό κράτηση δύο φορές κατά την περίοδο της Τρομοκρατίας. Υπό κράτηση δύο φορές στο πλαίσιο της τρομοκρατίας, λόγω των δεσμών του με τους Εμπερτιστές, πέθανε, στη δυστυχία, από φυματίωση.